JERUSALEMIN MUUREILLA Kun Messias saapuu.
Ylösotto, osa 1/3.
Shalom Jerusalemista! Olen Lars Enarson.
Kerromme nyt lisää Jeesuksen paluusta.
Puhumme ylöstempauksesta, joka on suosittu aihe.
Se on myös kiistanalainen aihe.
Luemme Room. 8:sta.
Uudessa testamentissa puhutaan paljon ylöstempauksesta, -
vaikkei sanaa "ylöstempaus" mainitakaan.
Aihe on kiehtova.
1. Tess. 4. luvun lopussa sanotaan:
"Niin lohduttakaa siis toisianne näillä sanoilla."
Haluamme näissä ohjelmissa lohduttaa ja rohkaista teitä.
Näin saamme tietoa siitä valtavasta toivosta, -
joka meillä Jeesukseen uskovilla on.
Luen Room. 8:18:
"Minä päättelen, etteivät nykyisen ajan kärsimykset ole mitään -
sen kirkkauden rinnalla, joka vielä on ilmestyvä ja tuleva osaksemme."
Juuri näin ylöstempauksessa tapahtuu.
Useimmilla on ylöstempauksesta vääränlainen kuva.
Luullaan, että kyseessä on muutto jonnekin avaruuteen.
Raamatussa ei sanota, että me katoamme Marsin tuolle puolen.
Se on mielikuvituksesta noussut harhaoppi.
Ylöstempauksessa on ennen muuta kyse muuttumisesta.
Me uskovat muutumme silmän- räpäyksessä, kun Jeesus palaa.
Sitä Paavali tarkoittaa sanoessaan:
"... etteivät nykyisen ajan kärsimykset ole mitään -
sen kirkkauden rinnalla, joka vielä on... tuleva osaksemme."
Jae 19: "Koko luomakunta ikävöi ja odottaa hartaasti -
Jumalan lasten ilmestymistä."
Kreikan alkutekstissä sanotaan:
"Koko luomakunta odottaa varpaisillaan -
nähdäkseen, keitä Jumalan lapset ovat."
Niin Jeesuksen palatessa tapahtuu.
Kun meidät temmataan ylös, käy ilmi, keitä oikeastaan olemme.
Luemme välillä 1. Joh. 3:1:stä eteenpäin:
"Katsokaa, minkäkaltaisen rakkauden Isä on meille antanut, -
että meitä kutsutaan Jumalan lapsiksi, joita me olemmekin.
Sentähden ei maailma tunne meitä, sillä se ei tunne häntä.
Rakkaani, nyt me olemme Jumalan lapsia, -
eikä ole vielä käynyt ilmi, mitä meistä tulee.
Me tiedämme tulevamme hänen kaltaisikseen, kun hän ilmestyy, -
sillä me saamme nähdä hänet sellaisena, kuin hän on."
Meidät temmataan ilmaan kohtaamaan Jeesus.
Näemme hänet sellaisena, kuin hän on.
Kun näemme hänet, me muutumme.
Silloin käy myös ilmi, keitä oikeastaan olemme.
Room. 8:ssa sanottiin, -
että luomakunta odottaa innokkaasti nähdäkseen, -
keitä me olemme.
Kun tulimme uskoon, uudistuimme sisältäpäin.
Ulkonaisesti emme ole niinkään muuttuneet.
Kun Jeesus palaa maan päälle, -
hänen omansa temmataan ylös.
Silloin me muutumme hänen kaltaisikseen.
Silloin nähdään, millaisia Jumalan lapset ovat.
Meille ilmestyy kirkkaus, -
jonka rinnalla nykyiset kärsimykset eivät merkitse mitään.
Luetaan Room. 8:20:
"Sillä luomakunta on alistettu katoavaisuuden alle -
ei omasta tahdostaan, vaan alistajan..."
Luomakunnasta tuli katoava Aadamin tähden.
Jumala loi kaiken.
Ihmiset hän loi kuvakseen -
hallitsemaan luomakuntaa.
Aadam kuitenkin kapinoi Jumalan käskyä vastaan.
Silloin järjestys muuttui kaaokseksi.
Luomakunnasta tuli katoava.
Vaikka luonto onkin kaunis, -
se kärsii ja on epätäydellinen.
Mutta luomakunta pääsee vielä turmeluksesta vapaaksi.
Luen eteenpäin:
"... kuitenkin toivon varaan, koska itse luomakuntakin -
on tuleva vapautetuksi turmeluksen orjuudesta -
Jumalan lasten kirkkauden vapauteen."
Tästä Jeesuskin puhui opetuslapsilleen:
"Te kuulette mullistuksista, sodista, -
vainoista, kulkutaudeista ja maanjäristyksistä.
Ne ovat synnytystuskien alkua.
Silloin saatte nostaa päänne, -
koska vapautuksenne on lähellä."
Vapaudumme katoavaisuudesta, -
jonka alainen luomakunta on.
Kaunis luonto vapautuu katoavaisuudesta -
ja muuttuu täydelliseksi, kun Jeesus saapuu -
ja meidät temmataan ilmaan häntä kohtaamaan.
Raamatussa ei opeteta, että me sen jälkeen katoamme avaruuteen.
Siellä opetetaan, että Jeesus tulee takaisin.
Jeesus ottaa ohjakset, koska hänet on voideltu Herraksi ja Messiaaksi.
Hän on maailman laillinen Kuningas.
Paholainen ei tätä maailmaa saa.
Se sidotaan 1000 vuodeksi, kun Jeesus palaa.
Sitten se päästetään vähäksi aikaa vapaaksi.
Lopuksi se heitetään ikuisiksi ajoiksi tuliseen järveen.
Häviäjä on paholainen, ei Jeesus eivätkä hänen omansa.
Me saamme olla mukana hallitsemassa valtakunnassa, -
joka ilmestyy, kun Jeesus palaa.
Jos profeetallinen sana Jeesuksen paluusta täyttäisi meidät, -
kaipaisimme hänen paluutaan innokkaasti.
Me kiiruhtaisimme hänen paluutaan.
Se on valtava hetki. Maailma muuttuu.
Syntyy uusi maa ja taivas.
Ei synny toista maata vaan uusi maa, -
joka on katoamaton. Sitä odotamme.
Jeesus puhui Matt. 19:ssa rikkaasta nuorukaisesta.
Hän sai kutsun myydä kaiken ja seurata Jeesusta.
Silloin hänellä olisi ollut aarre taivaassa.
Nuorukainen meni surullisena pois.
Hän ei halunnut irrottaa otettaan omaisuudestaan ja saada enemmän.
Mekään emme tätä asiaa aina käsitä.
Luulemme, että jos annamme kaiken Herralle, menetämme jotain.
Ehkä joudumme kärsimään hetken.
Silti kärsimykset eivät ole mitään verrattuna kirkkauteen, -
joka meille Jeesuksen palatessa ilmestyy.
Kun rikas nuorukainen oli surullisena poistunut, -
Pietari kysyi Jeesukselta:
"Me olemme jättäneet kaiken. Mitä siitä saamme?"
Jeesus vastasi: "... siinä uudestisyntymisessä, -
jolloin Ihmisen Poika istuu kirkkautensa valtaistuimella..."
Valtava ilmaus ja näköala!
Syntyy uusi maa.
Siihen synnytystuskat viittaavat.
Luomakuntaa kohtaavat erilaiset mullistukset, -
joista Jeesus puhui.
Niistä alkavat synnytystuskat, jotka loppuvat -
Israelin Messiaan ja meidän Vapahtajamme saapuessa.
Hän palaa valtaistuimelleen tänne Jerusalemiin.
Takana näkyy osa Jerusalemin muureista.
Tänne Jeesus palaa ja istuutuu kirkkautensa valtaistuimelle.
Syntyy uusi maailma. Koko luomakunta muuttuu.
Luetaan Room. 8:20 lopusta:
"...sen toivon varaan, että itse luomakuntakin -
vapautetaan turmeluken orjuudesta -
Jumalan lasten kirkkauden vapauteen."
Emme ole vielä ihan vapaita. Kehomme ei ole vielä pelastunut.
Kerran kehommekin pelastuu eikä enää koskaan sairastu.
Emme enää koskaan vanhene emmekä kuole.
Se on meidän lopullinen, ihana vapautuksemme.
Jae 22: "Me tiedämme, että koko luomakunta -
yhdessä huokaa ja on synnytystuskissa..."
Luonto kärsii ja huokaa kauneudestaan huolimatta, -
koska se on katoavainen.
Raamatussa sanotaan, että maailma kuluu loppuun.
Luomakunta on kuin loppuun kuluva vaate.
Asia löytyy Raamatusta mutta ei siitä enempää.
Maailma on 6000 vuotta vanha.
Sen aikaa nämä "vaatteet" kestävät.
Jeesuksen palatessa luomakunta saa ikään kuin "uudet vaatteet".
Monet tiedemiehet ovat yhtä mieltä siitä, -
että jos jotain ei tapahdu, Maa ei kestä enää kovin kauan.
Se aika lähenee, -
jolloin luomakunta vapautuu Messiaan palatessa.
Ensimmäisellä kerralla hän kärsi ja kuoli syntiemme vuoksi.
Kun hän palaa, hän palaa Kuninkaana.
Luomakunnan lisääntyvä kärsimys näkyy esimerkiksi maanjäristyksinä.
Ihmiset ovat epätoivoisia merten pauhatessa.
Olen saanut sitä viime vuosina kokea.
Jatketaan Room. 8:23:sta: "... eikä ainoastaan se, -
vaan myös me joilla on Hengen esikoislahja..."
Kun olet saanut Hengen lahjan eli täyteyden, -
olet saanut esikoislahjan.
Se on kuin käsiraha tulevasta summasta.
Jeesuksen palatessa saamme koko perinnön.
Hänen kanssaan perimme tämän maan.
Vain Jeesus on arvollinen hallitsemaan tätä maailmaa, -
koska hän antoi henkensä ja maksoi hinnan omalla verellään.
Hän lunasti tämän maailman -
ja ihmiset kadotuksesta ja katoavaisuudesta.
Nyt ennen Jeesuksen paluuta -
me huokaamme luomakunnan kanssa.
"...mekin huokaamme sisimmässämme, odottaen lapseksi-ottamista, -
meidän ruumiimme lunastusta."
Koemme lopullisen pelastuksen, kun kehommekin lunastetaan.
Saamme ylösnousemusruumiin, jota kaipaamme.
"Sillä toivossa me olemme pelastetut, -
mutta toivo, jonka näkee täyttyneen, ei ole mikään toivo...
... jos toivomme, mitä emme näe... odotamme sitä kärsivällisyydellä."
Olemme uudestisyntyneet odottamaan Herraa Jeesusta taivaasta.
Fil. 3:ssa sanotaan, -
että Jeesus on muuttava alennustilamme ruumiin.
Jae 20: "Mutta meillä on yhdyskuntamme taivaissa, -
Ja sieltä me... odotamme Herraa Jeesusta... Vapahtajaksi."
Odotatko sinä häntä?
Hän "on muuttava alennustilamme ruumiin -
kirkkautensa ruumiin kaltaiseksi."
Jeesus sai ylösnousemusruumiin noustessaan kuolleista.
Sen jälkeen hän ei ollut ajan eikä paikan sitoma.
Hän kulki seinien läpi ja ilmestyi opetuslapsilleen missä vain.
Saamme samankaltaisen ruumiin, -
"voimallaan, jolla hän... voi tehdä kaikki itsellensä alamaiseksi."
Hän on uuden luomakunnan alku.
Kun hän ilmestyy taivaasta, -
kuuluu käskysana ja ylienkelin ääni, ja Jumalan pasuuna soi.
Silloin ylösnousemuselämä ilmestyy.
Näin tapahtuu, kun Jeesus palaa tänne Jerusalemiin.
Tämä on suuren Kuninkaan kaupunki ja Jeesuksen maanpäällinen koti.
Täällä hänen kirkkautensa valtaistuin on oleva.
Kun enkeli Gabriel ilmestyi Marialle eli Miriamille, -
hän kehotti antamaan syntyvälle pojalle nimeksi Jeesus eli Jeshua.
"Hän on oleva suuri, ja hänet pitää kutsuttaman Korkeimman Pojaksi, -
ja Herra... antaa hänelle Daavidin, hänen isänsä, valtaistuimen, -
ja hän on oleva Jaakobin huoneen kuningas iankaikkisesti..."
Daavidhan hallitsi Jerusalemista käsin.
Jerusalem toivottaa Jeesuksen tervetulleeksi, -
sama kaupunki, joka hänet ristiinnaulitsi.
Sama kansa toivottaa hänet tervetulleeksi:
"Siunattu olkoon hän, joka tulee Herran nimessä!"
Silloin Jeesus palaa taivaasta.
Jeesus sanoi jerusalemilaisille pari päivää ennen kuolemaansa:
"... te ette näe minua, ennenkuin se aika tulee, jolloin te sanotte:
'Siunattu olkoon hän, joka tulee Herran nimeen'."
Jerusalem on kuin taivaan kiitorata.
Taivas laskeutuu tänne, -
kun Jeshua saapuu Isänsä kirkkaudessa -
enkelien kanssa.
Antikristuksen "Jeesus on surmaava...
ja tuhoava tulemisensa kirkkaudella."
Voitko kuvitella?
Antikristuksen tuhoaa -
Jeesusta ympäröivä sanomaton kirkkaus.
Jeesus tuhoaa antikristuksen joukkoineen.
Mutta me emme ole niissä joukoissa vaan Herran armeijassa.
Me muutumme, kun meidät temmataan kohtaamaan Herraa yläilmoihin.
Kun kuningas valloitti Raamatun aikaan jonkun kaupungin, -
hänen tukijoukkonsa -
menivät aina ottamaan kuningasta vastaan kaupungin ulkopuolelle.
Näin he saivat olla kuninkaan mukana, kun hän saapui kaupunkiin.
Näin käy meillekin ylöstempauksessa.
Saamme olla Jeesuksen mukana, kun hän palaa Öljyvuorelle.
Meitä ei temmata kauas avaruuteen vaan vain pilviin asti.
Ihmiset kootaan kaikilta ilmansuunnilta.
Jeesus sanoo Matt. 24:ssä, että Jumalan pasuuna soi -
ja kutsuu hänen valittunsa neljältä ilmansuunnalta.
Kyseessä on siis myös vaakasuora liike, ei vain pystysuora, -
kun meidät kootaan kohtaamaan Herra pilvissä.
Valtava toivo!
Puhumme tästä lisää seuraavissa jaksoissa.
Tämä oli vasta johdantoa.
Puhumme lisää ylöstempauksesta, -
koska sen sisältämä toivo on usein nykyajan seurakunnissa kadoksissa.
Kyseessä on myös ajan merkki.
Jeesushan sanoi palaavansa odottamatta.
Mutta saamme odottaa Jumalan Poikaa innokkaasti.
Siksi opetamme Jeesuksen paluusta -
täällä suuren Kuninkaan kaupungissa.
Jerusalem on maailman napa. Täältä ilosanoma alkoi levitä.
Täällä se huipentuu Jumalan omaisuuskansan keskellä.
Täällä tapahtuu jännittäviä asioita.
Saat olla vartijana Jerusalemin muureilla -
valmistamassa Jeesuksen paluuta tänne rukoillen.
Siunausta sinulle! Opetamme tulevissa jaksoissa lisää.
Lisää tietoa, opetusta ja rukous- aiheita Elian rukousarmeijalta -
joka viikko postitse tai sähköpostilla.
www.thewatchman.org epa@thewatchman.org
Seuraavassa jaksossa...
Luetaan 2. Tess. 1:stä.
Viime jaksossa puhuimme Room. 8:sta.
Kerroimme siitä, miten me Jeesuksen palatessa muutumme.
Tärkein sana ylöstempauksessa on muuttuminen.
Emme odota poislähtöä vaan muuttumista.
Kun Jeesus palaa, -
niitä, jotka eivät ole kuuliaisia evankeliumille, kohtaa rangaistus.
Meissä uskovissa taas Jeesus tulee kirkastetuksi, -
ja me tulemme kirkastetuksi hänessä.
Näin ylöstempauksessa tapahtuu.
Eräs opetus on ollut pitkään suosittu.
Väitetään, että ylöstempaus tapahtuu ennen vaivan aikaa.
Mutta Raamatusta ei löydy yhtään tätä ajatusta tukevaa kohtaa.
Vihan maljoja meidän ei tarvitse kohdata.
Vaivan aikana paholainen kohdistaa vihansa uskoviin.
Sitä emme pääse pakoon.
Paavali sanoo, että ahdistusten kautta -
me menemme Jumalan valtakuntaan.
www.thewatchman.org tv@thewatchman.org
Suomennos: Annamari Kortelainen